粵語懶音

粵語懶音指嘅係粵語語音嘅內部規律中嘅流變。呢個現象可以增加同音字而且導致意義上嘅歧義，從而得名懶音。但懶音呢個名存有各種爭議，因為某啲音變中嘅合併及變異嘅起因並唔係懶惰。懶音或者起因於冇正式接觸標準發音嘅教育，甚至係受到鄉音嘅影響。粵語懶音普遍出現喺韻母上，亦有啲懶音出現喺複雜嘅輔音、聲調當中。

聲母

n、l合流

因素 
語流音變
英華分韻撮要記低過n-、l-混淆現象。同樣現象亦開始喺1950年代嘅香港出現。
同化
其他漢語方言嘅影響

現狀 
粵語廣府方言嘅使用者，尤其係一啲喺廣東同埋香港地區嘅年輕人，鼻音n同舌邊音l喺日常生活當中一般係已有變體，以舌邊音l為代表。n/l合流喺廣東較少見，某啲粵語方言仍然清晰噉區分到呢啲聲母。

例子 
男女 -> 藍呂

ng鼻音脫落

因素 
語流音變
同化
方言口音

現狀 
聲母ng脫落喺香港地區較為普遍。相反，廣州西關口音一般喺零聲母讀一律加上ng聲母。廣州有一種嘢食嘅名非常經典，可以練習ng聲母：「芽菜炒牛肉」。

例子 
我 -> o5

複合聲母w脫落

因素 
語流音變
同化
方言口音
受其他漢語語言影響

現狀 
廣東地區粵語使用者讀以o為韻母嘅字時，往往將gw發成g，將kw發成k。呢個現象喺港澳亦常見。

例子 
廣府 -> 港府
水果 -> 水嗰
輪廓 -> 輪確

由於客家話冇gw-以及kw-聲母，故此，部分人可能受客家話嘅影響。就以上例子，「廣」同「港」喺客家話入面係同音；「果」同「嗰」喺客家話入面都係同音；「廓」同「確」喺客家話入面都係同音。

以o為韻母嘅gw字列表 
戈 gwo1/guo1 
果 gwo2/guo2 
裹 gwo2/guo2 
過 gwo3/guo3 
國 gwok8/guog3 
郭 gwok8/guog3 
光 gwong1/guong1 
廣 gwong2/guong2

以o為韻母的kw字列表 
廓 kwok8/kuog3
礦 kwong3/kuong3
狂 kwong4/kuong4

聲母弱化

因素 
音變

廣州話 
佢 -> heoi5/hêu5

韻母

韻尾-ng與-n不分

因素 
音變
方言口音

現狀 
大部分人能夠辨別並準確發出呢兩個韻尾。

例子 
冷 -> 懶
猛 -> 晚
恒生銀行 -> 「痕身」ɐn「寒」

韻尾–k與-t不分

現狀 
同韻尾-ng與-n差唔多。

例子 
策 -> 察
責 -> 札

韻母ng變成m

因素 
語流音變
同化

現狀 
粵語中字如五、吳、誤、唔等一併從ng音。而家有唔少人將ng韻母音同埋m音混同。

例子 
吳 -> m4
誤會 -> m6 會

聲調

第一聲中高平調55同高降調53不分

現狀 
粵語第一聲分為高平調55同埋高降調53。一般嚟講，而家啲人讀陰平調時一律讀成高平，所以聲調系統只剩低九調。

例子 
好孫-> 好酸
方糖 -> 荒唐

第二聲同第五聲不分

起源 
受某啲方言影響，例如清遠話。

例子 
枉wong2 -> 往wong5
想soeng2/sêng2 -> 上soeng5/sêng5
鄙pei2/péi2 -> 婢pei5/péi5
寫se2/sé2 -> 社se5/sé5

第三聲、第八聲同第六聲、第九聲不分

例子 
陽去、陽入讀作陰去、中入
  *協hip9/hib6 -> hip8/hib3
  *昨zok9/zog6 -> zok8/zog3
陰去、中入讀作陽去、陽入
  *乙jyut8/yud3 -> jyut9/yud6
  *錫sek8/ség3 -> sek9/ség6

入聲嘅變調同不變調不分

起源 
粵語入聲可以變調，有啲更有辨義作用。但由於其中一啲變調比較少出現，所以令一啲人分唔清。

例子 
去買嚿玉juk9/yug2
去買嚿肉juk9/yug6
肉玉本身同音，係第九聲，玉可以變調讀第二聲，但肉唔得。

半個月jyut9/yud6
半個月jyut2/yud2

其他

文白二讀區分不清

起源 
粵語同各現有漢語分支一樣都存有文白二讀現象，粵語中嘅文讀白讀之間發音差異明顯較細，出現頻率亦唔高，因此分唔清。

例子

韻母 
最常見形態係以白讀-eng韻母取代文讀-ing韻母，如病、命、釘、聽、嶺白讀-eng，文讀-ing。

聲母 
文讀：近代，白讀：遠近。

其他 
逆白讀ngaak9/ngag6，文讀jik9/yig6。

普通話嘅影響

起源 
甲、乙二字粵音相異，但國音相同，導致講者誤會兩字粵音亦相同，因此將甲嘅粵音張冠李戴，套埋落乙字。

相反現象亦見於母語為粵語而初初學國語嘅人士。

中國大陸推廣普通話教育，某啲學生受普通話影響嚴重。

現狀 
廣東學生嘅呢種現象較嚴重。

例子 
橫 -> 衡
榮 -> 容
函 ->含
熠 -> 藝
坡 -> po1
凝 -> 寧
恩 -> 奀
宏 -> 紅
桌-> zo1
逆-> 力

粵語

粵語審音配詞字庫

粵語